[bookmark: _GoBack]ФАРМІРАВАННЕ МОЎНЫХ КАМПЕТЭНЦЫЙ ВУЧНЯЎ 
НА ЎРОКАХ БЕЛАРУСКАЙ МОВЫ ЯК УМОВА СТЫМУЛЯВАННЯ ПАЗНАВАЛЬНАЙ АКТЫЎНАСЦІ


Сучаснаму настаўніку неабходна накіроўваць свае намаганні не столькі на перадачу гатовых ведаў, колькі на стымуляванне вучняў да пошуку гэтых ведаў, развіццё ўмення прымяняць іх на практыцы. Як арганізаваць вучэбны працэс так, каб школьнікі трывала засвоілі матэрыял? Як эфектыўна вучыць сістэматызаваць інфармацыю? Як спрыяць таму, каб дзеці былі не пасіўнымі сузіральнікамі, а актыўнымі ўдзельнікамі на вучэбных занятках? Як дасягнуць зацікаўленасці ў набыцці новых ведаў? 
Школу немагчыма ўявіць без прагрэсіўных методык, і відавочным з’яўляецца тое, што толькі праз сінтэз  інавацыйных і традыцыйных метадаў і прыёмаў магчыма дасягнуць эфектыўнасці ў фарміраванні моўнай кампетэнцыі вучняў.


Навучэнцам патрэбна даць такую лінгвістычную адукацію, якая дапаможа ім не толькі ствараць вусныя і пісьмовыя тэксты, але і выбіраць самыя дасканалыя і переканаўчыя моўныя сродкі, умела выкарыстоўваць іх у маленчай практыцы. Трэба імкнуцца так наладжваць працэс навучання, каб мова стала інструментам мыслення, як сцвярджае Ноам Хомскі, адзін з заснавальнікаў канцэпыі лінгвістычнай адукацыі.
Пры выкладанні прадмета «Беларуская мова» варта прытрымлівацца сістэмнага падыходу. Метады і прыёмы арганізацыі педагагічнай дзейнасці павінны суадносіцца з тымі задачамі, якія вырашаюцца на пэўным этапе ўрока.
На арганізацыйна-матывацыйным этапе можна выкарыстоўваць наступныя метады і прыёмы.
Медыяазбука дазваляе шляхам падбору пэўных паняццяў на адпаведную літару выявіць, што вядома вучням, а што патрабуе дадатковага абмеркавання. Мэтазгодна выкарыстоўваць гэты прыём, напрыклад, пры вывучэнні тэмы «Лексікалогія» (10 клас) у профільным класе: на слайдзе дэманструецца выява-асацыяцыя, звазаная з паходжаннем лексікі беларускай мовы. У якасці адказу вучні могуць прапанаваць і іншыя паняцці і тэрміны на прапанаваную літару (амонімы, амаформы, амафоны, амографы, антонімы, аксюмаран, адназначныя словы, англіцызмы і г.д.), гэта таксама дапускаецца.
Прыём «Крок насустрач» дазваляе ўключыць навуцэнцаў у працу, задаць патрэбны тэмп урока. Гэта можа быць разгадванне крыжаванкі або пэўных слоў з  суправаджальным запісам на дошцы. Напрыклад, пры вывучэнні тэмы «Правапіс спалучэнняў зычных» (10 клас) можна прапанаваць  вучням адгадаць  некалькі слоў па значэнні. Пры гэтым выяўляецца веданне арфагрфіі і высвятляецца, наколькі вучні арыентуюцца ў лексічным значэнні прапанавых слоў.
Словы: 1) пакрыць якую-небудзь паверхню чым-небудзь (заслаць); вечарынка акцёраў, студэнтаў з саманадзейнамі нумарамі жартаўліва- парадыйнага характару (капуснік); схільнасць да спагады іншым, да літасці (міласэрнасць); заснаваны на выгадзе для сябе (карыслівы); без мяса і малака, скаромны (посны); утварыць кароткі звонкі гук, ударыўшы па металічным, шкляным ці іншым прадмеце (бразнуць).
Пасля праверкі звычайна выяўляецца, што ёсць і неадгаданыя словы, і арфаграфічныя памылкі. Гэта вельмі стымулюе вучняў дазнацца праўды – паглыбіць свае веды і атрымаць новыя.
Метад прагназавання, або «Інфа-ўгадайка», заключаецца ў тым, што па ключавых словах-тэрмінах вучні складаюць лінгвістычны тэкст або па названай тэме вызначаюць, пра якія аспекты пойдзе  гаворка. Так, пры разглядзе тэмы «Знакі прыпынку ў  складазлучаных сказах» (11 клас) можна папрасіць вучняў расставіць у наступных сказах знакі прыпынку і сфармуляваць правілы іх пастаноўкі. 
1. Цвіў клён ды жаўцела дзе-нідзе свірэпка.
2. Усюды  ляжаў снег але ўжо патыхалася чымсьці новым, веснавым.
3. То салавей засвішча ўдала то тэнарам зальецца шпак.
4. Не ўтрымаеш у руках і разаб’юцца аб зямлю ландышы-званочкі.
5. Пад соснамі было асабліва ўтульна і не так даймаў пранзілівы вецер.
6. Было нясцерпна душна і ў паветры парыла.
7. Колькі было ў нас доўгіх сустрэч і колькі ў захапленні было шчырых размоў!
8. Зайшоў дзед праз веснічкі на двор і сам зачыніў браму.
9. Фізікі сталі рыхтавацца да алімпіяды і філолагі таксама.
Прыём «Белыя плямы» дазваляе правесці дыягностыку ведаў па тэме. Напрыклад, пры вывучэнні тэмы «Дзеялоў як часціна мовы» (10 клас) прапануецца запоўніць «белыя плямы» ў табліцы. 
Тыя «белыя плямы», якія застаюцца, запаўняюцца падчас урока пры вывучэнні новага матэрыялу.

Выбар метадаў і прыёмаў на этапе асэнсавання (рэалізацыі) залежыць ад тыпу ўрока. На ўроках вывучэння новага матэрыялу  можна як мага паўней азнаёміць вучняў з новым матэрыялам, тэрмінамі, паняццямі. Прычым матэрыял трэба падаваць  дакладна, даступна, без інфармацыйнага перагрувашчвання, захоўваючы лагічнасць і сістэмнасць. Напрыклад, пры вывучэнні тэмы “Правапіс галосных о,э,а ў простых словах” (10 клас)  можна выкарыстаць метад падбору аднатыпных сітуацый на адпаведны пункт правіла.  

Пры выкананні задання паступова адпрацоўваюцца і замацоўваюцца пэўныя пункты правіла (аканне ў спрадвечна беларускіх словах і запазычаных; напісанне э, о пад націскам; чаргаванне галосных у складах ро//ры, ло//лы; захаванне э не пад націскам у запазычаных словах; напісанне ы на месцы э ў некаторых запазычаных словах). 
Пры тлумачэнні тэм па арфаграфіі пажадана выкарыстоўваць кластары. Пры гэтым варта прапанаваць вучням прыдумаць і запісаць свае прыклады:

песня

балерына


гербарый


песняры

Е



не варта,
без радасці

вылецець




Такі прыём дапамаге ў лаканічнай форме прадставіць усе пункты адпаведнага правіла.
Выпрацаваць уменне выконваць марфемны і словаўтваральны разбор дапаможа прыём алгарытмізацыі, калі вучням прапануюцца пэўныя словаўтваральныя мадэлі. У некаторай ступені такі прыём нагадвае механічнае дзеянне, аднак пры гэтым паралельна развіваецца і логіка выканання такіх разбораў.
Пры выкарастанні метаду сэнсавага бачання, які дазваляе зразумець унутраную сутнасць правіла, можно ўжываць прыём «Чацвёртае лішняе».
Заданне. Вызначце чацвёртае лішняе з пункту гледжання фанетычных ці арфаэпічных асаблівасцей. Свой выбар абгрунтуйце: 

А) спіс, схіл, спіна, след_______________;
Б) голас, гоман, ганак, гумар___________;
В) бяспраўны, бясконцы, бясшумны, бясцэнны_________________________;
Г) падаконнік, сонны, апытанне, маліннік______________________________;
Д) падзённа, падзямелле, падзякаваць, падзейнічаць____________________.
Прапануем пры размеркаванні (падборы) адпаведных прыкладаў, сітуацый па групах прымяняць прыём “Пяцёрка”. 
Заданне. Падбярыце 5 уласных назоўнікаў (імёнаў), у якіх адлюстроўваецца на пісьме падаўжэнне зычных (Настасся, Аўдоцця, Аксіння і г.д.); не перадаецца падвоенае напісанне зычных (Ала,Кірыла, Віялета і г.д.); адлюстроўваецца на пісьме падаўжэнне зычных (Залессе, Уручча, Палессе, Панямонне і г.д.); не перадаецца падвоенае напісанне зычных на пісьме (Сарбона, Ніца, Бон і г.д.). Утварыце 5 прыметнікаў пры дапамозе  суфікса  -ск- ад назоўнікаў, што абазначаюць геаграфічныя назвы, аснова якіх заканчваецца на ц,ч,т,к (брэсцкі, ушацкі, карэліцкі і г.д.)
Актуальнымі з’яўляюцца заданні на пераклад, бо ва ўмовах моўнай інтэрферэнцыі важна сфарміраваць у вучняў веды адносна захавання норм беларускай мовы. Можна выкарыстоўваць прыём «Маўленчая сітуацыя», які дазваляе выпрацоўваць правільнасць маўлення. Напрыклад, на ўроку пры вывучэнні тэмы «Правапіс асабовых канчаткаў дзеяслова»  (10 клас) прапануецца групе заданне – перакласці дыялог.
Кавярня
- Добрый вечер! Проходите, пожалуйста.
- Добрый вечер!
- Вы заказывали столик?
- Нет.
- Ничего. Раздевайтесь. Присаживайтесь за свободный столик у окна.
- Спасибо!
- Добрый вечер! Меню, пожалуйста.
- Что вы нам посоветуете из горячих напитков?
- В зависимости от ваших предпочтений. Могу предложить вкуснейший чай с можжевельником либо черный кофе, приготовленный по особому новозеландскому рецепту.
- А какой десерт?
- Вы почувствуете всю феерию вкуса, попробовав наш фирменный пирог с клюквенным вареньем.
- О, благодарим вас! Надеемся, что нам всё придется по вкусу.
У якасці дамашняга задання можна прапанаваць скласці дыялог на беларускай мове з ужываннем розных дзеяслоўных форм.
Мэтазгодна выкарыстоўваць метад канструявання правіла, які дапаможа вучням «адкрыць» новыя для сябе веды. Сутнасць у наступным: прапануецца тэкст, у якім трэба знайсці арфаграмы па тэме; вучні знаходзяць арфаграмы і самі фармулююць правіла; настаўнік, калі гэта патрабуецца, можа карэкціраваць адказы; вучням прапануецца скласці ўласны тэкст з арфаграмамі па дадзеным правіле.
На ўроках замацавання і паглыблення ведаў з мэтай дыягностыкі і карэкцыі засваення новага матэрыялу варта прымяняць традыцыйнае франтальнае апытванне, рознаўроўневыя заданні, а таксама метад гіпотэз, пры якім вучні выпрацоўваюць свае версіі адказаў на пытанне. Эфектыўны і метад памылак: у працэсе пошуку памылкі нараджаюцца новыя веды і стымулюецца эўрыстычная дзейнасць вечняў. Так, можна прапанаваць вылучыць памылковыя сцверджанні: 
· Назоўнікі дверь, крупа, двойня, грудь пры перакладзе на беларускую мову будуць мець форму жаночага роду адзіночнага ліку;
· Назоўнікі поле, цемя, цяля, жыццё ніякага роду і адносяцца да 2 скланення;
· У словазлучэннях мінскі тэатр, дубовы стол, лісіны каўнер ужыты адносныя прыметнікі;
· Усе лічэбнікі скланяюцца;
· Дзеясловы браць, везці, выдаваць, жыць у форме 1-й асобы множнага ліку цяперашняга часу абвеснага ладу будуць мець канчаткі -эм(-ем).
Блізкі да вышэйназванага і прыём «Паблытаныя лагічныя ланцужкі». Напрыклад, пры вывучэнні тэмы «Сінтаксічныя прыметы двухсастаўных і аднасастаўных сказаў» (11 клас) можна прадэманстраваць тэатрэтычны матэрыял з памылкамі. Вучні павінны адшукаць памылковыя пазіцыі і выправіць іх.
На ўроках кантролю і праверкі ведаў мэтазгодна выкарыстоўваць тэсты. Пасля выканання такога тэста вучань бачыць свае памылкі, правільныя адказы да іх. Так што нават без настаўніка можа атрымаць адказ на свае пытанні.
Карысна прымяняць метад творчых заданняў, каб выявіць, ці могуць вучні карыстацца ведамі ў нестандартных сітуацыях, праяўляць індывідуальныя творчыя здольнасці. Гэты метад можна рэалізаваць праз падрыхтоўку прэзэнтацый, распрацоўку тэматычных праектаў, стварэнне слоўнікаў па пэўным творы, напісанне бурымэ і г.д.

Пазітыўна ўплываюць на эфектыўнасць і выніковасць педагагічнай дзейнасці наступныя ўмовы:


1. 
1. Сістэмнае і паслядоўнае фарміраванне моўнай 
кампетэнцыі вучняў праз сінтэз інавацыйных і традыцыйных метадаў і прыёмаў навучання;
2. Стымуляванне пазнавальнай актыўнасці вучняў;
3. Акцэнт на кагнітыўнае развіццё;
4. Захаванне прынцыпу супрацоўніцтва. Негатыўны ўплыў будзе назірацца, калі настаўніка прывабяць толькі новыя тэхналогіі і ён “загуляецца” ў іх разам са савімі вучнямі. Педагог павінен памятаць пра дасягненне галоўнай мэты навучання – фарміраванне трывалых ведаў.

